|  |
| --- |
| NODIADAU EGLURHAOL AM ARDRETHI ANNOMESTIG CENEDLAETHOL 2018/2019 |
| Ymholiadau am Ardrethi Annomestig Cenedlaethol 01446 709299E-bost: nndr@valeofglamorgan.gov.uk Gwefan : www.bromorgannwg.gov.uk | Llinell gymorth VOA: 03000 505505Gwefan VOA: www.voa.gov.uk |
| **Nodiadau Eglurhaol** Mae’r wybodaeth a roddir isod yn esbonio rhai o’r termau y gellir eu defnyddio ar archeb ardreth annomestig ac yn yr wybodaeth ategol. Gellir cael rhagor o wybodaeth am atebolrwydd i ardrethi annomestig gan awdurdodau bilio. **Ardrethi Annomestig**Caiff yr ardrethi annomestig a gesglir gan awdurdodau bilio eu talu i gronfa ganolog a’u hailddosbarthu i gynghorau sir a bwrdeistref sirol a chomisiynwyr heddlu a throseddu. Mae eich cyngor a’ch comisiynydd heddlu a throseddu yn defnyddio eu cyfrannau o incwm ardrethi wedi’u hailddosbarthu, ynghyd ag incwm gan eu talwyr treth gyngor, grant cynnal refeniw a ddarperir gan Weinidogion Cymru a symiau penodol eraill, i dalu am y gwasanaethau maent yn eu cynnig. Cewch ragor o wybodaeth am y system ardrethi annomestig, gan gynnwys pa fath o ryddhad sydd ar gael, drwy https://businesswaIes.gov.wales**Gwerth Ardrethol** Yn y rhan fwyaf o achosion, caiff gwerth ardrethol eiddo annomestig ei bennu gan swyddog prisio sy’n annibynnol ar Asiantaeth y Swyddfa Brisio, sef Asiantaeth Weithredol Cyllid a Thollau Ei Mawrhydi (CThEM). Mae’n llunio ac yn cadw rhestr lawn o werthoedd ardrethol pob eiddo annomestig yng Nghymru, sydd ar gael ar ei gwefan: www.gov.uk/government/organisations/valuation-office-agency Fel arfer, caiff pob eiddo annomestig ei ailbrisio bob 5 mlynedd. O 1 Ebrill 2017 ymlaen, mae gwerth ardrethol eiddo yn cynrychioli ei werth rhentu blynyddol ar y farchnad agored ar 1 Ebrill 2015. Ar gyfer eiddo cyfansawdd sy’n rhannol ddomestig ac yn rhannol annomestig, mae’r gwerth ardrethol yn ymwneud â’r rhan annomestig yn unig. Caiff gwerthoedd pob eiddo o ran pa ardrethi sy’n daladwy i’ch awdurdod chi, eu dangos ar y rhestr ardrethu leol. Gellir archwilio copi ohoni yn y Swyddfa Brisio, Tŷ Rhodfa, Tŷ Glas Road, Llanisien, Caerdydd CF4 5GR neu yng Nghyngor Bro Morgannwg, Swyddfeydd Dinesig, Heol Holltwn, Y Barri CF63 4RU. **Ailbrisio** Caiff pob gwerth ardrethol ei ailbrisio’n gyffredinol er mwyn sicrhau bod y ardrethi a delir gan unrhyw un talwr ardrethi yn adlewyrchu newid dros amser yng ngwerth ei eiddo o’i gymharu ag eraill. Mae hyn yn helpu i sicrhau tegwch yn y system ardrethu drwy ddiweddaru prisiadau yn unol â newidiadau yn y farchnad. Daeth y rhestr ardrethi bresennol i rym ar 1 Ebrill 2017 ac mae’n seiliedig ar brisiadau ar 1 Ebrill 2015. Yn y flwyddyn pan eir ati i ailbrisio, ailbennir y lluosydd er mwyn ystyried newidiadau cyffredinol i’r cyfanswm gwerth ardrethol ac i sicrhau nad yw’r ailbrisiad yn codi unrhyw arian ychwanegol. **Addasu Gwerth Ardrethol** Gall y gwerth ardrethol newid os bydd y swyddog prisio o’r farn bod amgylchiadau’r eiddo wedi newid. Dan rai amgylchiadau penodol, gall y talwr ardrethi (a phobl benodol eraill sydd â budd yn yr eiddo) gynnig newid mewn gwerth. Os na fydd y talwr ardrethi na’r Swyddog Prisio yn cytuno ar y prisiad o fewn 3 mis i gyflwyno’r cynnig, caiff y mater ei atgyfeirio gan y Swyddog Prisio fel apêl gan y cynigydd i Dribiwnlys Prisio Cymru. Mae rhagor o wybodaeth am sut i gynnig newid mewn gwerth ardrethol ar gael gan swyddfeydd prisio. **Lluosydd Ardrethu Annomestig** Y gyfradd yn y bunt yw hwn a ddefnyddir i luosi’r gwerth ardrethol i roi bil ardreth blynyddol ar gyfer eiddo. Mae’r lluosydd, a bennir yn flynyddol gan Weinidogion Cymru, yr un fath ar gyfer Cymru gyfan. Ni cheir codi’r lluosydd mwy na chyfradd y cynnydd yn y mynegai prisiau manwerthu, oni bai mewn blwyddyn ailbrisio.  | **Cynigion ac Apeliadau** Mae gwybodaeth am yr amgylchiadau pan fo modd cynnig newid mewn gwerth ardrethol a sut y gellir gwneud cynnig o’r fath ar gael gan y swyddfa brisio leol y mae ei manylion uchod. Gellir cael rhagor o wybodaeth am y trefniadau apelio gan Gyngor Bro Morgannwg, neu gan Asiantaeth y Swyddfa Brisio (gwefan: www.voa.gov.uk <http://www.voa.gov.uk>). Mae Tribiwnlys Prisio Cymru yn cynnig gwasanaeth apelio annibynnol am ddim sy’n ymdrin ag apeliadau ynghylch Ardrethi Annomestig a’r Dreth Gyngor. Gellir gweld y manylion cyswllt yma http://www.valuation-tribunals-waIes.org.uk/home.html**Ardrethu eiddo heb ei feddiannu** Gall fod perchnogion eiddo annomestig heb ei feddiannu’n atebol i dalu ardrethi eiddo gwag a godir ar 100% yr atebolrwydd arferol. Mae atebolrwydd yn dechrau ar ôl i’r eiddo fod yn wag am 3 mis neu, yn achos rhai eiddo diwydiannol penodol, ar ôl i’r eiddo fod yn wag am 6 mis. Caiff rhai mathau o eiddo eu heithrio rhag ardrethi eiddo gwag. **Rhyddhad elusennol a dewisol** Mae gan elusennau a chlybiau amatur cymunedol hawl i gael 80% o ryddhad rhag ardrethi ar unrhyw eiddo annomestig dan yr amgylchiadau canlynol: 1. yn achos elusennau, pan fo’r eiddo’n cael ei ddefnyddio’n gyfan gwbl neu’n bennaf at ddibenion elusennol, neu
2. yn achos clwb, pan fo’r clwb wedi’i gofrestru gyda Chyllid a Thollau ei Mawrhydi.

Mae gan awdurdodau bilio ddewis i ddileu’r 20 y cant sy’n weddill o’r bil ar gyfer eiddo o’r fath i gyd neu’n rhannol a gallant hefyd roi rhyddhad ar gyfer eiddo sy’n cael ei feddiannu gan gyrff penodol nad ydynt wedi’u sefydlu neu eu gweithredu er elw. I gael rhagor o wybodaeth ynghylch clybiau, dylech gysylltu âCyllid a Thollau ei Mawrhydi, Tŷ Glas, Llanisien, Caerdydd CF14 SZG (gwefan: http://www.hmrc.gov.uk).**Rhyddhad Ardrethi i Fusnesau Bach** Mae Gorchymyn Ardrethu Annomestig (Rhyddhad Ardrethi i Fusnesau Bach) (Cymru) 2015(1) yn darparu ar gyfer rhyddhad ardrethi i fusnesau bach. Mae manylion llawn, gan gynnwys y meini prawf cymhwysedd, yr eithriadau, y gofynion gweithdrefnol a’r rhyddhad perthnasol i ardrethi, ar gael gan yr awdurdod bilio. **Rhyddhad Ardrethi Trosiannol** Mae Rheoliadau Ardrethi Annomestig (Symiau a Godir) (Cymru) 2016(2) yn darparu ar gyfer rhyddhad ardrethi trosiannol i fusnesau bach yr effeithir yn andwyol arnynt gan ailbrisiad hereditamentau annomestig sy’n dod i rym o 1 Ebrill 2017. Mae manylion llawn, gan gynnwys y meini prawf cymhwysedd, yr eithriadau, y gofynion gweithdrefnol a’r rhyddhad perthnasol ar gyfer ardrethi, ar gael gan yr awdurdod bilio.**Cymorth Gwladwriaethol** Gallai rhyddhad rhag talu ardrethi annomestig fod cyfystyr â chymorth gwladwriaethol. Mae’n gyfreithiol lle y darperir yn unol â Rheoliad y Comisiwn (UE) 1407/2013 o ran cymorth de minimis. Mae’r rheoliad de minimis yn caniatáu i ymrwymiad dderbyn hyd at €200,000 o gymorth de minimis dros gyfnod treigl o dair blynedd. Os ydych chi’n derbyn, neu wedi derbyn, unrhyw gymorth de minimis a ddyfarnwyd yn ystod y flwyddyn ariannol bresennol neu’r ddwy flynedd ariannol flaenorol (o unrhyw ffynhonnell), dylech chi roi gwybod i’r awdurdod bilio ar unwaith gan nodi manylion y cymorth a dderbyniwyd. (1) S.I.20I5/229 (W. I I), fel y’i diwygiwyd gan S. I. 2016/32 (W. l3) a S.I.2017/1229 (W. 293).(2) S.I. 2016/1247 (W. 295). |